ત્રીજું ભારતીય કારણ છે સ્ત્રીઓની આર્થિક આત્મનિર્ભરતા. સ્ત્રી આર્થિક રીતે પરાવલંબી હોય તો એને પતિ સાથે ફવે કે ન ફવે રહેવું પડે છે. અનેક પરાવલંબી સ્ત્રીઓ આખી જિંદગી પતિના જોર-જુલમ સહેતી તમે જોઈ હશે. પણ હવે સ્ત્રી કમાય છે તેથી તેનું ભવિષ્ય અસુરક્ષિત નથી. અને ન કમાતી હોય તો પણ કમાવાના અનેક રસ્તાઓ, અનેક તકો આજે ઉપલબ્ધ છે. સો.. જવાબદારી પૂરી થતાં એ પતિની બેવફઈ કે જોરજુલમ કશું સહન કરવા તૈયાર નથી. એને માનસિક શાંતિ જોઈએ છે. કારણ કે આજે લોકોનું સરેરાશ આયુષ્ય ૭૫થી વધુ છે. પચ્ચીસ વર્ષ અન-બન ઝઘડા વચ્ચે રહ્યાં પછી બાકીનાં ૧૫-૨૦ વર્ષ જવાબદારી કે કારણો વિના સાથે રહેવું એમને જેલ જેવું લાગે છે. એટલે પાછલી જિંદગી પોતાની રીતે જીવવાની ઈચ્છા લોકોમાં પ્રબળ બની છે.